CELEX: 62018TN0433
Language: fi
Date: 2018-07-13 00:00:00
Title: Asia T-433/18: Kanne 13.7.2018 – Bax v. EKP

17.9.2018   
            
            
               FI
            
            
               Euroopan unionin virallinen lehti
            
            
               C 328/52
            
         
      Kanne 13.7.2018 – Bax v. EKP
      (Asia T-433/18)
      (2018/C 328/71)
      Oikeudenkäyntikieli: englanti
      
         Asianosaiset
      
      
         Kantaja: Annemieke Bax (Frankfurt, Saksa) (edustajat: asianajajat L. Levi ja A. Champetier)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan EKP:n johtokunnan 14.12.2017 tekemän päätöksen, jolla hylättiin kantajan hakemus päästä mukaan EKP:n käyttöön ottamaan urakehityksen tukiohjelmaan
               
            
                  —
               
               
                  tarvittaessa kumoamaan EKP:n 8.5.2018 tekemän päätöksen, jolla hylättiin kantajan oikaisuvaatimus
               
            
                  —
               
               
                  velvoittamaan EKP maksamaan kantajalle korvauksen aineettomista vahingoista, joiden määräksi arvioidaan 20 000 euroa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi viiteen kanneperusteeseen.
      
                  1)
               
               
                  Ensimmäinen kanneperuste perustuu avoimuusperiaatteen, syrjintäkiellon periaatteen ja luottamuksensuojan periaatteen loukkaamiseen.
               
            
                  2)
               
               
                  Toinen kanneperuste perustuu siihen, että päätös SEC/EB/X/17/398a.rev-1/final (”General Methodology for the Practical Implementation of the Career Transition Support Scheme (CTS)”) on lainvastainen muun muassa siksi, että se on 17.5.2017 tehdyn päätöksen ECB/2017/NP19 vastainen.
               
            
                  3)
               
               
                  Kolmas kanneperuste perustuu siihen, että vastaaja laiminlöi sillä kantajaa kohtaan olevan huolenpitovelvoitteen.
               
            
                  4)
               
               
                  Neljäs kanneperuste perustuu direktiivin 2006/54 (1) vastaiseen syrjintään sukupuolen perusteella.
               
            
                  5)
               
               
                  Viides kanneperuste perustuu suhteellisuusperiaatteen loukkaamiseen kohtuuttomien valintaperusteiden soveltamisen vuoksi.
               
            
         (1)  Miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa 5.7.2016 annettu Euroopan parlamentin ja neuvoston direktiivi 2006/54/EY (EUVL 2006, L 204, s. 23).